Document ID: /roh_data/filtered/fineweb-2-filterrobots_roh.jsonl.gz/70447

Uffant pitschen sa blessà grev tar accident d’auto
- Mesemna, 18.2.2015, 14:39
Tar in accident chaschunà sez sin l’A13 èn sa blessads la manischunza e ses uffant pitschen, ha communitgà la Polizia chantunala grischuna.
L’automobilista charrava da Reichenau en direcziun Cuira. Sin l’autezza da Domat è ella vegnida giu da la via ed ha rut atras la saiv da protecziun cunter la selvaschina. Suenter che l’auto è cupitgà pliras giadas è el stà airi sin in mantun da glera. La manischunza è sa blessada lev, ses uffant pitschen grev.
L’auto è vegnì donnegià dal tuttafatg. Durant las lavurs da salvament e da rumida era la via be charrabla d’in vial.